Hubungan Fiji–Malaysia

Hubungan Fiji–Malaysia merujuk kepada hubungan luar negeri antara Fiji dan Malaysia. Fiji memiliki suruhanjaya tinggi Kuala Lumpur, yang juga ditugaskan bagi pihak Brunei, Filipina dan Singapura, dan Malaysia memiliki suruhanjaya tinggi di Suva.

 Sejarah 
Kedua-dua negara adalah sebahagian daripada Empayar British, dan mempunyai hubungan yang lama ketika ramai askar Fiji berkhidmat di Semenanjung Malaysia semasa Darurat Tanah Melayu dari 1952 hingga 1956. Pada tahun 1971, Perdana Menteri Fiji pertama Ratu Sir Kamisese Mara melawat Malaysia, dan hubungan diplomatik diwujudkan pada 1977. Suruhanjaya Tinggi Malaysia di Suva telah ditubuhkan pada 1984 manakala Suruhanjaya Tinggi Fiji di Kuala Lumpur ditubuhkan pada 1988.

 Hubungan ekonomi dan keselamatan 
Fiji kini mendapatkan bantuan teknikal daripada Malaysia dalam bidang pertanian, pembangunan perusahaan kecil dan sederhana, perikanan, perhutanan dan menambah baik pangkalan perkilangan Fiji. Fiji juga memperoleh bantuan projek tenaga boleh diperbaharui dan infrastruktur pembangunan. Negara ini juga mempertimbangkan pemasaran dan promosi produk Fiji di Malaysia dan seluruh Asia. Ada juga rancangan sambungan perkhidmatan udara terus ke Malaysia yang akan memberi manfaat kepada sektor pelancongan Fiji, dan kedua-dua negara mempunyai hubungan dalam latihan pegawai tentera, pendidikan dan perkhidmatan udara. Pada 2011, sebuah majlis perniagaan Fiji-Malaysia telah ditubuhkan.

 Rujukan 


Malaysia
Fiji
Malaysia
Fiji